  Майя Бывальцева 10-тӥ пӧсьтолэзьлы Удмуртиын коронавирус инфекциен черлан 49 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Диагноз Ижкарын 21 улӥсьёслэн, Дэри ёросын сизьым улӥсьёслэн зэмаз. Быдэн ньыль учыр Можгаын но Балезино ёросын пусъемын, куинь – Кизнер ёросын, быдэн кык - Глазкарын но Кез ёросын, быдэн одӥг черлан учыр Воткаын, Сарапулын, Вавож, Эгра, Сюмси, Ува ёросъёсын Александр Бречалов, Удмуртилэн тӧроезВисёнэз эшшо 32 адями вормиз. Тулыспалысен Удмуртиысь укмыс лабораториосын коронавируслы 151 сюрс 30 эскеронъёс ортчизы. Висён 1 сюрс 701 учырын зэмаз. Туннэ нуналлы 32 черлам муртъёс кулӥзы, 1 сюрс 329 адями йӧназ. Тодэ вайытом, нунал азьвыл 29 выль черлан учыръёсты пусйизы вал. Тегъёс: Тазалык Ижкар висён Удмуртия коронавирус АлександрБречалов  